CELEX: 22014D0869
Language: lt
Date: 1412294400000
Title: 2014/869/ES: 2014 m. spalio 3 d. ES–Maroko asociacijos tarybos sprendimas Nr. 1/2014, kuriuo iš dalies keičiama Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Maroko Karalystės asociaciją, 4 protokolo dėl sąvokos „produktų kilmė“ apibrėžties ir administracinio bendradarbiavimo metodų 15 straipsnio 7 dalis

3.12.2014   
            
            
               LT
            
            
               Europos Sąjungos oficialusis leidinys
            
            
               L 347/45
            
         ES–MAROKO ASOCIACIJOS TARYBOS SPRENDIMAS Nr. 1/2014
   2014 m. spalio 3 d.
   kuriuo iš dalies keičiama Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Maroko Karalystės asociaciją, 4 protokolo dėl sąvokos „produktų kilmė“ apibrėžties ir administracinio bendradarbiavimo metodų 15 straipsnio 7 dalis
   
      (2014/869/ES)
   
   ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, steigiančio Europos Bendrijų bei jų valstybių narių ir Maroko Karalystės asociaciją, ypač į jo 39 straipsnį ir 4 protokolą,
   kadangi:
   
               (1)
            
            
               Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Maroko Karalystės asociaciją (1) (Susitarimas), su pakeitimais, padarytais 2010 m. rugpjūčio 23 d. ES ir Maroko Asociacijos tarybos sprendimu Nr. 1/2010 (2), 4 protokolo 15 straipsnio 7 dalyje leidžiama tam tikromis sąlygomis grąžinti muitus ar mokesčius, turinčius lygiavertį muitui poveikį, arba iš dalies atleisti nuo jų iki 2012 m. gruodžio 31 d.;
            
         
               (2)
            
            
               Siekdamos užtikrinti aiškumą ir ilgalaikį ekonomikos nuspėjamumą ir teisinį tikrumą ūkinės veiklos vykdytojams, Susitarimo šalys susitarė pratęsti 4 protokolo 15 straipsnio 7 dalies nuostatų taikymo laikotarpį nuo 2013 m. sausio 1 d. trejiems metams;
            
         
               (3)
            
            
               todėl Susitarimo 4 protokolas turėtų būti atitinkamai iš dalies pakeistas;
            
         
               (4)
            
            
               kadangi Susitarimo 4 protokolo 15 straipsnio 7 dalis nebetaikoma nuo 2012 m. gruodžio 31 d., šis sprendimas turėtų būti taikomas nuo 2013 m. sausio 1 d.,
            
         PRIĖMĖ ŠĮ SPRENDIMĄ:
   1 straipsnis
   Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Maroko Karalystės asociaciją, 4 protokolo dėl sąvokos „produktų kilmė“ apibrėžties ir administracinio bendradarbiavimo metodų 15 straipsnio 7 dalies paskutinė pastraipa pakeičiama taip:
   
      „Ši dalis taikoma iki 2015 m. gruodžio 31 d. ir vėliau bendru susitarimu gali būti persvarstyta.“
   
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. sausio 1 d.
   
      Priimta Briuselyje 2014 m. spalio 3 d.
      
         
            Asociacijos tarybos vardu
         
         
            Pirmininkė
         
         F. MOGHERINI
      
   
   
      (1)  OL L 70, 2000 3 18, p. 2.
   
      (2)  OL L 248, 2010 9 22, p. 66.